CELEX: 32014D0930(01)
Language: et
Date: 2014-09-15 00:00:00
Title: Euroopa Parlamendi juhatuse otsus, 15. september 2014 , millega muudetakse Euroopa Parlamendi liikmete põhimääruse rakendusmeetmeid

30.9.2014   
            
            
               ET
            
            
               Euroopa Liidu Teataja
            
            
               C 340/3
            
         EUROOPA PARLAMENDI JUHATUSE OTSUS,
   15. september 2014,
   millega muudetakse Euroopa Parlamendi liikmete põhimääruse rakendusmeetmeid
   2014/C 340/04
   EUROOPA PARLAMENDI JUHATUS,
   võttes arvesse Euroopa Liidu toimimise lepingut, eriti selle artikli 223 lõiget 2,
   võttes arvesse Euroopa Parlamendi liikmete põhimäärust (1) (edaspidi „põhimäärus”),
   võttes arvesse Euroopa Parlamendi kodukorra artikleid 10 ja 25,
   ning arvestades järgmist:
   
               (1)
            
            
               Osale Euroopa Parlamendi liikmetest makstakse jätkuvalt palka, üleminekutoetust ja pensioni nende valimisriikides kehtivate süsteemide alusel, kuna need parlamendiliikmed kasutavad seda 2009. aastal jõustunud põhimääruse artiklis 25 osutatud võimalust. Euroopa Parlamendi liikme sellekohane otsus on põhimääruse artikli 26 lõike 2 kohaselt „lõplik ja pöördumatu” ning kehtib artikli 25 lõike 1 kohaselt tema kui Euroopa Parlamendi liikme kogu tegevusaja jooksul.
            
         
               (2)
            
            
               Euroopa Parlamendi liikmete põhimääruse rakendusmeetmete (2) (edaspidi „rakendusmeetmed”) artikli 81 lõike 4 kohaselt on endisel parlamendiliikmel õigus ravikulude hüvitamisele parlamendi poolt, kui ta saab pensioni riigisisese süsteemi alusel ja tal puudub esmane ravikindlustuskaitse.
            
         
               (3)
            
            
               On ilmnenud, et rakendusmeetmete artikli 81 lõige 4 ei hõlma kõiki olukordi, mil parlamendiliikmel peaks olema õigus saada parlamendilt ravikulude hüvitist.
            
         
               (4)
            
            
               Kui parlamendiliikmel on tema mandaadi kestuse jooksul tuvastatud raske haigus, mis takistab tal mandaati täitmast, peaks parlament – juhul kui nõutud tingimused on täidetud – tagama alustatud ravi jätkamise senikaua, kuni see on meditsiiniliselt vajalik.
            
         
               (5)
            
            
               Sealjuures peaks ravikulude hüvitamine piirduma juhtudega, kui raske haiguse põhjustas mandaadi kestuse jooksul toimunud sündmus ja see haigus takistas parlamendiliikmel mandaati lõpuni täitmast ning parlament tunnistas haiguse raskeks haiguseks parlamendiliikme mandaadi kestuse jooksul ja haiguse ravi alustati samuti mandaadi kestuse jooksul.
            
         
               (6)
            
            
               Juhul kui ravikulud kaetakse osaliselt riigi tasandil, peaks parlamendil nende kulude suhtes olema üksnes täiendavad kohustused,
            
         ON VASTU VÕTNUD JÄRGMISE OTSUSE:
   Artikkel 1
   Rakendusmeetmete artiklisse 81 lisatakse järgmine lõige:
   
      „5.   Endisel parlamendiliikmel, kes saab põhimääruse artikli 25 või artikli 29 kohaselt pensioni riigisisese süsteemi alusel ja kellel on tuvastatud raske haigus, on õigus alustatud ravi jätkamisega seotud ravikulude hüvitamisele käesolevates rakendusmeetmetes sätestatud tingimustel, juhul kui
      
                  a)
               
               
                  raske haiguse põhjustas parlamendiliikme mandaadi kestuse jooksul toimunud sündmus ja haigus takistas parlamendiliikmel mandaati lõpuni täitmast;
               
            
                  b)
               
               
                  parlament tunnistas parlamendiliikme haiguse raskeks haiguseks tema mandaadi kestuse jooksul ning
               
            
                  c)
               
               
                  haiguse ravi alustati parlamendiliikme mandaadi kestuse jooksul.
               
            Kui endisel parlamendiliikmel on esmane ravikindlustuskaitse, kohaldatakse seda õigust täiendavalt, st ainult nende kulude suhtes, mida esmane ravikindlustuskaitse ei kata.”
   
   Artikkel 2
   1.   Käesolev otsus jõustub järgmisel päeval pärast selle avaldamist Euroopa Liidu Teatajas.
   2.   Otsust kohaldatakse alates 1. juulist 2014.
   
      (1)  Euroopa Parlamendi 28. septembri 2005. aasta otsus 2005/684/EÜ, Euratom, millega võetakse vastu Euroopa Parlamendi liikmete põhimäärus (ELT L 262, 7.10.2005, lk 1).
   
      (2)  Euroopa Parlamendi juhatuse 19. mai ja 9. juuli 2008. aasta otsus Euroopa Parlamendi liikmete põhimääruse rakendusmeetmete kohta (ELT C 159, 13.7.2009, lk 1).